Likumprojekts

**Grozījumi Dzelzceļa likumā**

Izdarīt [Dzelzceļa likumā](https://likumi.lv/ta/id/47774-dzelzcela-likums) (Latvijas Republikas Saeimas un Ministru Kabineta Ziņotājs, 1998, 9.nr.; 1999, 5., 23.nr.; 2001, 1.nr.; 2003, 6., 10., 23.nr.; 2004, 8.nr.; 2005, 21.nr.; 2006, 1.nr.; 2007, 13., 15.nr.; 2008, 15., 16.nr.; 2009, 12., 20.nr.; Latvijas Vēstnesis, 2009, 193.nr.; 2010, 86., 106., 162., 205.nr.; 2011, 65.nr.; 2013, 51., 188., 232.nr.; 2014, 189., 214.nr.; 2016, 48.nr.; 2017, 253.nr., 2018. 225.nr.) šādus grozījumus:

1. Izslēgt 12.2 panta astoto daļu.
2. 15. pantā

 izslēgt otrajā daļā vārdus “Lēmumu par šajā daļā minētās valstij piederošās vai piekrītošās zemes iznomāšanu ar apbūves tiesībām pieņem Ministru kabinets.”;

 papildināt pantu ar 21, 22 un 23 daļu šādā redakcijā:

“(21) Ja uz zemes vai zemē, kas pieder vai piekrīt valstij Satiksmes ministrijas personā, ir plānots izvietot valstij piederošus dzelzceļa infrastruktūras elementus, šo valstij Satiksmes ministrijas personā piederošo vai piekrītošo zemi un uz tās esošās ēkas (būves) līdz dzelzceļa infrastruktūras pārvaldītāja iecelšanai satiksmes ministrs nodod valdījumā projekta īstenotājam atbilstoši dzelzceļa infrastruktūras tehniskās ekspluatācijas apsvērumiem par dzelzceļa infrastruktūras elementu uzturēšanai, izmantošanai un attīstībai nepieciešamo zemes platību.

(22) Ja dzelzceļa infrastruktūras objekts tiek izvietots uz estakādēm, galerijām, tiltiem, ceļa pārvadiem vai tuneļos, likumā noteiktajā kārtībā tiek nodibināts servitūts uz publiskai personai piederošu vai piekrītošu vai valsts kapitālsabiedrībai piederošu zemi, kas nepieciešama publiskās lietošanas dzelzceļa infrastruktūras objekta būvniecībai. Zemes īpašniekam par servitūtu maksā vienreizēju atlīdzību saskaņā ar vienošanos, tomēr ne lielāku par pieciem procentiem no zemes kadastrālās vērtības.

(23) Šā likuma 6.pantā minētais valsts publiskās lietošanas dzelzceļa infrastruktūras pārvaldītājs Ministru kabineta noteiktā kārtībā var piešķirt apbūves tiesību uz tam valdījumā nodoto valstij piederošo vai piekrītošo neapbūvēto zemi. Lēmumu par apbūves tiesības piešķiršanu pieņem šā likuma 6.pantā minētais valsts publiskās lietošanas dzelzceļa infrastruktūras pārvaldītājs.”.

3. Papildināt 16. pantu ar (11) daļu šādā redakcijā:

“(11) Būvējot publiskās lietošanas dzelzceļa infrastruktūras objektu uz publiskai personai vai valsts kapitālsabiedrībai piederošas, piekrītošas vai valdījumā esošas zemes, sliežu ceļiem, kas izvietoti uz estakādēm, tiltiem, ceļa pārvadiem vai tuneļos dzelzceļa zemes nodalījuma joslu var nenoteikt. Paredzētajai darbībai zem estakādes, tiltiem, ceļa pārvadiem vai virs tuneļa veic riska novērtējumu saskaņā ar Komisijas 2013. gada 30. aprīļa īstenošanas regulu (ES) Nr. 402/2013 par kopīgo drošības metodi riska noteikšanai un novērtēšanai un par regulas (EK) Nr. 352/2009 atcelšanu.”

4. Papildināt 17. pantu ar (21) daļu šādā redakcijā:

“(21) Ja publiskās lietošanas dzelzceļa infrastruktūras zemes nodalījuma joslas zemē izvietotas trešo personu inženierbūves un šī zeme nepieciešama publiskās lietošanas dzelzceļa infrastruktūras attīstībai, šā likuma 6.pantā minētā valsts publiskās lietošanas dzelzceļa infrastruktūras pārvaldītāja darbības nodrošināšanai vai normatīvajos aktos noteikto publisko funkciju veikšanai, tad trešās personas tām piederošās inženierbūves pārvieto par saviem līdzekļiem.”.

5. Izslēgt 22. pantā vārdus “Dzelzceļa infrastruktūras objekti atbilstoši Būvniecības likumam ir specializētās būves.”.

6. Papildināt pārejas noteikumus ar 53. punktu šādā redakcijā:

“53. Rail Baltica publiskās lietošanas dzelzceļa infrastruktūras būvniecības īstenošanai nepieciešamie valstij Satiksmes ministrijas personā piederošie nekustamie īpašumi ar līgumu ir nododami minētā projekta īstenotājam pārvaldīšanā, kura uzdevums ir atbilstoši normatīvo aktu prasībām nodrošināt to apsaimniekošanu un uzturēšanu, nepieļaujot sabiedrības un personas drošības vai veselības aizskārumu, saskaņā ar normatīvajiem aktiem veikt obligātos maksājumus valsts vai pašvaldību budžetos, nepieciešamības gadījumā slēgt līgumus ar komunālo pakalpojumu sniedzējiem par apkures, ūdensapgādes un kanalizācijas pakalpojumu nodrošināšanu, sadzīves atkritumu izvešanu un citu pakalpojumu nodrošināšanu.”

 Iesniedzējs: satiksmes ministrs T. Linkaits

 Vīza: valsts sekretārs K. Ozoliņš